b'\n_START_ARTICLE_\nHamburger Flugzeugbau\n_START_SECTION_\nHist\xc3\xb2ria\n_START_PARAGRAPH_\nL\'any 1933 la empresa naviliera Blohm & Voss patia una crisi financera a causa de la manca de feina. Els seus propietaris, els germans Rudolf i Walther Blohm, van decidir diversificar-se fabricant aeronaus, creient que aviat hi hi hauria un mercat per les hidrocanoes metal\xc2\xb7liques de gran abast, especialment amb la l\xc3\xadnia a\xc3\xa8ria estatal alemanya Deutsche Luft Hansa. De la mateixa manera estaven conven\xc3\xa7uts que la seva experi\xc3\xa8ncia amb la construcci\xc3\xb3 de vaixells met\xc3\xa0l\xc2\xb7lics seria un avantatge competitiu. _NEWLINE_En aquell temps generalment es creia que aviat el transport a\xc3\xa8ri  transatl\xc3\xa0ntic seria preferent per sobre dels creuers de luxe i que aquests serien principalment hidroavions i hidrocanoes que podrien utilitzar les infraestructures i capacitats dels ports mar\xc3\xadtims ja existents enlloc de les instal\xc2\xb7lacions a terra que encara no estaven preparades per a avions tan grans.\n_START_SECTION_\nPrimers anys\n_START_PARAGRAPH_\nEl mes de juny de 1933 els germans Blohm van posar a la junta directiva el seu cunyat, Max Andreae i l\'experimentat pilot Robert Schr\xc3\xb6ck, qui va contractar al dissenyador en cap de Heinkel Reinhold Mewes, juntament amb altres quatre dissenyadors, comen\xc3\xa7ant a treballar l\'1 de juliol. Hamburger Flugzeugbau GmBH es va establir oficialment el 4 de juliol d\'aquell any._NEWLINE_Les oficines de l\'empresa ocupaven inicialment el pis superior de la seu de Blohm & Voss al barri de Steinwerder d\'Hamburg i es produ\xc3\xafa en els infrautilitzats edificis de construcci\xc3\xb3 de vaixells. Mentrestant es va anar construint un aer\xc3\xb3drom i un edifici d\'ensamblatge final per la construcci\xc3\xb3 d\'avions a Wezendorf que es va inaugurar el 1935._NEWLINE_Durant aquest per\xc3\xadode d\'entreguerres, el partit Nazi va accelerar el programa de rearmament que contemplava la reforma completa de la ind\xc3\xbastria aeron\xc3\xa0utica. Els Nazis necessitaven grans quantitats d\'avions per a la nova Luftwaffe per el que la companyia va comen\xc3\xa7ar a construir parts del Junkers Ju 52 obtenint una valuosa experi\xc3\xa8ncia en la fabricaci\xc3\xb3 avions completament met\xc3\xa0l\xc2\xb7lics. El gruix dels ingressos de la empresa va resultar ser la fabricaci\xc3\xb3 sota contracte d\'avions de diferents tipus per Dornier, Focke-Wulf, Heinkel, Junkers, i Messerschmitt._NEWLINE_Els dissenys propis de l\'empresa van ser designats oficiament en el sistema de denominacions d\'aeronaus del RLM "Ha". El primer que es va construir va ser l\'Ha 135. Mewes no tenia un gran coneixement de la fabricaci\xc3\xb3 en metall i va dissenyar un bipl\xc3\xa0 convencional amb cobertura t\xc3\xa8xtil per\xc3\xb2 els germans Blohm volien innovacions aix\xc3\xad que, amb el consell del RLM, van contractar els serveis del dissenyador en cap de Kawasaki al Jap\xc3\xb3, Richard Vogt, que tenia \xc3\xa0mplia experi\xc3\xa8ncia en la construcci\xc3\xb3 d\'avions met\xc3\xa0l\xc2\xb7lics.Durant un temps l\'empresa va mantenir dos equips de disseny en oficines separades._NEWLINE_El Ha 135 va volar per primer cop el 28 d\'abril de 1934 per\xc3\xb2 no va tenir gens d\'\xc3\xa8xit i Mewes i el seu equip aviat van deixar l\'empresa._NEWLINE_Vogt, qui va provar ser molt innovador, va estar a l\'empresa fins a la seva dissoluci\xc3\xb3 el 1945._NEWLINE_El maig de 1934 es va unir a l\'equip de Vogt Hans Amtmann, tamb\xc3\xa9 provinent de Heinkel i aportant a l\'equip la seva experi\xc3\xa8ncia en el disseny de grans hidrocanoes. Amtmann va fer una bona impressi\xc3\xb3 i va ser nomenat cap de disseny preliminar. Altres membres de l\'equip eren Richard Schubert com a cap d\'aerodin\xc3\xa0miques i George Haag com a cap de disseny d\'ala.\n_START_SECTION_\nBlohm & Voss\n_START_PARAGRAPH_\nLes aeronaus produ\xc3\xafdes per Hamburguer Flugzeugbau eren generalment associades a Blohm & Voss i aix\xc3\xb2 causava confusi\xc3\xb3, el que va fer que, el setembre de 1937 Hamburguer Flugzeugbau fos rebatejada com Abteilung Flugzeugbau der Schiffswerft Blohm & Voss. El RLM va canviar el codi oficial de Ha a Bv i alguns dissenys que es trobaven sota desenvolupament van canviar el nom com el Ha 138, que va esdevenir el BV 138._NEWLINE_Durant la guerra, la c\xc3\xa0rrega de feina de Vogt va augmentar tant que es va reclutar Hermann Pohlmann, el dissenyador del Junkers Ju 87, per ser el seu ajudant. Altres projectes notables dels finals de la guerra incloien una varietat de dissenys molt originals de bombarders i caces, que van culminar en una comanda de tres prototipus del ca\xc3\xa7a nocturn de reacci\xc3\xb3 P 215 setmanes abans que la guerra acab\xc3\xa9s.\n_START_SECTION_\nRessorgiment despr\xc3\xa9s de la guerra\n_START_PARAGRAPH_\nAl final de la guerra, tota la producci\xc3\xb3 d\'aeronaus dins Alemanya va ser tancada fins al 1955 que Alemanya va rebre el perm\xc3\xads per tornar a produir avions civils._NEWLINE_La f\xc3\xa0brica principal a Finkenwerder encara era all\xc3\xa0 i Hamburguer Flugzeugbau GmBH (HFB) va resorgir el 1956, encara sota la propietat de Walther Blohm per\xc3\xb2 ja sense connexi\xc3\xb3 amb B+V._NEWLINE_Com sempre,  la feina principal de l\'empresa resultaria ser la subcontractaci\xc3\xb3 per a construir altres aeronaus. El seu primer contracte va ser per a fabricaci\xc3\xb3 el buc i fer l\'assamblatge final del Nord Noratlas. Altres feines significatives serian el Lockheed F-104G Starfighter i com a soci en la construcci\xc3\xb3 del transport militar Transall C-160._NEWLINE_El 1961, HFB i Focke-Wulf/Weserflug (VFW) van formar Entwicklungsring Nord (ERNO) per desenvolupar productes aeroespacials. Van traballar en el Dornier DO 31 transport V/STOL i, m\xc3\xa9s tard, en col\xc2\xb7laboraci\xc3\xb3 directa en el Fokker F28 Fellowship._NEWLINE_L\'\xc3\xbanic avio en ser dissenyat i constru\xc3\xaft per HFB va ser el HFB 320 Hansa Jet, un avi\xc3\xb3 de negocis que va volar per primer cop el 1964._NEWLINE_En maig de 1969, HFB es va fusionar amb Messerschmitt-B\xc3\xb6lkow per formar Messerschmitt-B\xc3\xb6lkow-Blohm (MBB), que posteriorment seria absorbida per Deutsche Aeroespacial (DASA) el mes de setembre de 1989.'